section_heading: Ekspresionizam
paragraph_text: Slikarski stil Augusta Mackea mijenja se ponovo, ovog puta pod utjecajem fovističkih slikara, ali i njemačkih ekspresionista, posebno članova Minhenskog kruga, Franza Marca i Gabriele Münter. Njegove slike imaju sjajan kolorit i pojednostavljene forme koje su često porubljene tamnim linijama. Slike gube dimenzionalnost u korist boje i površine, često je vidljivo zanimanje za ornamente. U mnogobrojnim slikama do 1912. slika po uzoru na Matissea s motivima mrtve prirode. mini|Promenade, 1913. Pod utjecjem Kandinskog i Marca eksperimentira Macke s tehnikom abstrahiranja. Jedna od slika nastalih u tom periodu je Der Sturm (Oluja) koja je izašla u almanahu Plavi Jahač. U toku 1912. godine je prestao slikati ovim stilom.